****

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA DRAGALIĆ**

**Jedinstveni upravni odjel**

KLASA: 013-02/25-01/05

URBROJ: 2178-27-02/1-25-1

Dragalić, 01.08.2025.

 Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 01.08.2025. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Odluke o izmjenama Odluke o socijalnoj skrbi Općine Dragalić

Savjetovanje traje od 01. kolovoza do 30. kolovoza 2025.

 Pozivamo predstavnike zainteresirane javnosti da najkasnije do 30. kolovoza 2025. godine dostave svoje prijedloge, komentare i primjedbe na predloženi Nacrt prijedloga Odluke o izmjenama Odluke o socijalnoj skrbi Općine Dragalić s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35428 Dragalić ili slanjem emaila na adresu info.dragalic@gmail.com

U Nacrtu prijedloga Odluke o izmjenama Odluke o socijalnoj skrbi Općine Dragalić briše se

naslov iznad članka 11. i članak 11. koji se odnose na Pravo na financiranje prehrane učenika osnovne škole u školskoj kuhinji jer se prehrana učenika financira iz drugih izvora, te svi učenici imaju besplatnu prehranu u školskoj kuhinji. Zbog brisanja naslova iznad članka 11. mijenjaju se brojčane oznake naslova 3., 4. i 5. u 2., 3. i 4. kako je navedeno u članku 2. Nacrta prijedloga.

 Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

 Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

 Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

 Nacrt prijedloga Odluke o izmjenama Odluke o socijalnoj skrbi Općine Dragalić objavljen je u elektronskom obliku na internet stranici Općine Dragalić, [www.dragalic.hr](http://www.dragalic.hr)

 Nacrt prijedloga Odluke o izmjenama Odluke o socijalnoj skrbi Općine Dragalić koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom.

 Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

 Pročelnica

 Sanja Matijević, v.r.